safouaneb/arywiki huggingface dataset:
سنسوليات

السنسوليات (ب، ب، السمية لعلمية "Vertebrata") فيلوم تحتاني ديال لحيوانات لي عندها سنسول و جات تحت من فيلوم ديال لحبليات "Chordata". هاد التقسيم كيشمل علاين مولات ربعة (لي منها مولات ربعة بحال لبزوليات و الطيور)، اللافكيات (حوتات ماعندهاش فك)، و لحوتات لغضروفية. السنسوليات كاتشمل تقريباً 69. 963 نوع، لي كاتمتّل قل من 5% ديال لانواع لحيوانية. هادا كيعني بلي لاغلبية الساحقة د لحيوانات ماشي سنسوليات. اصغر حيوان سنسولي هوّا واحد النوع د الجران طولو 7، 7 ميليميتر، و اكبر واحد هوّا لبالينة الزرقة لي كيوصل الطول ديالو ل 33 ميترو.
ڤودو (سحر)

الفودو (بالفرنسية: Vaudou) هو مذهب ديني توفيقي "Syncretism" متاصل فغرب افريقيا وشي بلايص من الكاريبي و شي اجزاء من الولايات المتاحدة د ميريكان. وعلى حساب داكشي ليتايتڭال فالي متبعين الفودو تيقضرو يخشيو مسامر فمينكات تتمثل الاعداء ديالهوم ويحرڭوهوم باش وداكشي ليتايوقع للمينيكا تايوقع ليهوم وتيتڭال بلي قادرين يرضو ناس زومبي، وهو نوع من سحر الكحل تيخدمو فيه الجن والاشباح. تاريخ والانتشار ديالو. تيتعتابر الفودو دين مشهور تابع لسحر الكحل وتايعتاقدو المؤرخين بلي تايرجع لكثر من عشرا لاف عام و كاينين شي نظريات تايڭولو بلي من لاسباب ليخرجات هاذ ديانة على قبلو هو احتلال ؤروپا لافريقيا وبدات تجارة العبيد فلوقت لي كانو فيه الاوروپيين تيمزقو الدين تاع الافارقة وهوما يبداو تايتجمعو باش يطورو شعائر دينية ديالهوم. العقيدة ديالهوم. الاله فلمعتقد ديالهوم تيتمثل فرواح جداد وباواتهوم لي ماتوا وهاذ رواح ڭادا تعاونهوم وتعاقبهوم على حساب تصرف ديالهوم. يعني فالمعتقدات ديالهوم دائرة مقدسة تتربط بين الحيين و ڭاع طقوس ليتايديرو تترتابط باش ترضي رواح المتين و بزاف تايتمثل الاله فالفودو فتصيورة لفعى كبيرة وبحال ديانات للخرين غادي نلقاو بلي كاينين الكهنة فالمرتبة للولا وتيتڭال ليهوم البات والام وهوما تايخدمو الاله الكبير و تايعاقبو يكافئو بسميتو و الاله الكبر سميتو (بون ديو) و عندهوم بزاف تاع رواح تادور فلرض حداهوم و سميتها ( لوا ) وتاتمثل فبزاف تاع الاشكال منها (دامبلاه) و ال(اجواه)و(اوجو)و(لجبا) و بزاف منها. الفودو فالاسلام. الفودو فالاسلام هوا سحر و ستيعانة بشياطين باش يلحڭو ضرر بلخرين هوا شرك كبر تايخرج من الاسلام الفودو تايتعتابر من ديانات والمورثات الوثنية شركية، وهاذ الموروثات والخرافات الوثنية فالاسلام شرك وكفر اكبر صحابو مشريكين بالله وتايستاعنو بشياطين باش يحققو لمارب ديالهوم و فالاسلام تايتعاقب ساحر بالقتيلة.
فودو (سحر)

0 2023-01-30T18:52:38Z Ideophagous نقل Ideophagous صفحة فودو (سحر) لـ ڤودو (سحر) 259133 wikitext text/x-wiki
مروزية

المروزية سميا تاتڭال لطبق معروف ف لكوزينة لمغريبية، كان فالاصل تايطيب فطاجين المغريبي. وتيتصاوب هاذ طبق فالمناسبات بحال لعيد لكبير، من لحم لغنمي ولا لبڭري المذبوح على حساب العادات الاسلامية. المروزية هي طبق اكتريا حلو، تاتغلب عليه حلاوة العسل و القرفة و راس الحانوت والفواكه المجففة.
خليع (ماكلة)

الخليع هو ماكلة تقليدية مغريبية تاتحضر للاحتفال بعيد يناير و لا لعيد لكبير بتجفيف اللحم بالملحا وبشعا تاع الشمس شي يامات حتى ينشف و تايخلط المكونات مع الشحما و زيت الزيتون و تايطيب حتى تغبر منو الشحما ويبقى هير اللحم و تايتحفظ ف قراعي تاع زاج لشهر ولا كثر، وتايتزاد الخليع لبزاف تاع الاطباق تقليدية و تايتكال مع البيض و لا بوحدو.
فقاس

الفقاس حلوى ناشفة مشهورة فلمغريب. و مصنوعة من البيض، و السكار و دڭيڭ و الخميرة، و يمكن تزاد عليها حوايج خرين بحال الفواكه المعسلة و الحليب و يمكن يتزاد اللوز و لازبيب و شي فواكه ناشفة. هاذ الحلوى عندها شعبية كبيرة ف لمغريب على قبل لمكونات رخيصة ديالها. و تاتقدم مع اتاي وهيا من الحلوى ليتاتسما ب «دواز اتاي». المقادير. 7 لبيضات و200ڭ من اللوز و200ڭ من الزبيب و250ڭ من السكار وكاس ونص من زيت ذرا و2 خمارات الحلوى ومعيلقا كبيرة من قشور الليمون مبشور و كيلو ونص من دڭيڭ.
كعب لغزال (حلوى)

كعب لغزال من الحلويات لي معروفا بيها لكوزينة لمغريبية، وهي تتشبه للهلال من العجينة عامرا بلوز لمنسم بما زهر الليمون. وهوا غالي فلمڭادا حيث فيه اللوز وتيتقدم فڭاع المناسبات، و تاتكال بزاف مع اتاي. طريقة لمصاوبة. تنحضرو فلول العمارة بتحياد قشرة اللوز وتخليه حتا ينشف، ويتطحن طحين رطب مع سكار… وتايتزاد عليه الما تاع زهر ومسحوق لقرفة و شوية تاع زبدة و تايتخلط. و تايتحط فتلاجة نص ساعة على الاقل. و باش نحضرو العجينة تانخلطو دڭيڭ، مع الملحا، و زبدا، و تا نزيدو عليه البيض و تانخلطوه، و تا نزيدوه الما دافي، ونعجنو العجينة عجنا خفيفة، و تانخليوها ترتاح. من بعد ما ترتاح، تانشروها فوڭ طبلا مرشوشة بدڭيڭ على شكل دائري و نقسموها على شكل مثلتات. و تانفرقو معيلقة صغيرة من العمارة على طراف العريضة تاع المثلت ليفات وقطعنا، و تانلفو ڭاع المثلتات على شكل هلال، و تانكررو العملية لڭاع المثلتات. و تانحطو حلوى كعب لغزال فصينية تاع لخبز، مدهونة بشوي تاع زبدة. تانخبزوها على درجة حرارة 180 حتا تولي ذهبية اللون، و تانخرجوها و نخليوها تبرد من لحسن نبيتو الحلوى ليلة كاملة تنشف قبل ما طيب باش ما تتفرڭعش العجينة حيث تكون تاتخبز ونخرجو العمارة منها.
لميل فاي

لميل فاي (ب، «الف ورقة»)، تاتعرف حتا بسمية ناپوليون و لا ناپوليتين. الاصل ديالها مامعروفش. و تاثر شكل ديالها بتحسينات تاع ماري-انتوني كاريم. تقليديا، لميل فاي فيها 3 تاع طبقات العجينة المنفوخة، متناوبة مع 2 طبقات من الكاسترد، و لاكين شي بعد لمرات تتبدل بالكريمة المخفوقة و لا الكوفيتير. الطبقة الفوڭانية من المعجنة تاتغطى بمدڭوڭ سكار وشي بعد لمرات مسحوق الكاكاو، فرتيت المعجنات، وشي بعد لمرات مسحوق البذور ( بحال اللوز المحمص). . وتاتصقل طبقة لفوڭانية تغطية سكارية ولا بلفندان وتاتناوب بين لڭلاساج و شكلاط، و تاتمشط. تاريخ. الاصل تاع لميل فاي ما معروفش. فرانسوا بيير لا فارين وصف نسخة ف لِو كيزني فغانسوا، 1651. طورات من بعد من ماري-انتوني كاريم. ودونها فلول تاع لقرن 19، و تايتعتابر لاصل ديالها. على حساب الان ديفيدسون فدليل د اكسفورد د الغدا (صفحة 505) و اغلبيا تا يرجع نسب ديالها ل هنڭاريا، حيث غلاف لكراميل د لميل فاي سميتو سيجدنيرتورتا. تركيبة. تقليديا تيتكون لميل فاي من 3 طبقات عجينة منفوخة، و 2 طبقات من لكاسترد. طبقة لفوڭانية تاترش بشوي تاع سكار غبرا. و فنسخ لخرين، طبقة لعلوية تاتصقل بالغلاساج، و تاتناوب بلون لبيض (الغلاساج) وخطوط بنية (شكلاط)؛ و تاتمشط على شكلها المميز. ليوم، كاينين طبقات د لميل فاي، من لجبن وسبانخ و عمارات خرين. لمسابقات. كلا عام تدار مسابقة باش يتختابر افضل خباز شرايح الڤانيلا تتدعى "Great Australian Vanilla Slice Triumph" ف اوين غرب فيكتوريا. لمعايير تاع تحكيم تضم «المذاق، يجب ان تكشف عن وجود الكسترد مع ملمس ناعم دسم وتوازن طعم الفانيليا مع هش، ان تكون المعجنات مقرمشة ومغطاة بغلاساج/فندان على نحو سلس وبراق».
تيراميسو

تيراميسو (ب ) هيا وحدة من نواع د لحلوى المشهورة، لمنتاشرة فبزاف د لبلايص ف لعالم. و معنى «تيراميسو» (tirami sù) الحرفي هو «رفعني» و لاكين المعنى المجازي ديالها هوا عاوني ولا فرحني حيث تتعطي طاقة لبنادم ملي تاياكلها. لمكونات ديالها. تاتتكون من لبيسكوي المعروف ب ليديفنكر، ولي تاتغمس ف قهوة لاسپريسو وتيتزاد عليها لخليط لمكون من صفار لبيض، لفرماج د ماسكربوني، سكار، لڤانيليا. و تاتشكل من طبقات و تترش بپودرة د لكاكاو من لفوڭ، وهيا تتعجب الصغار و لكبار حيث طرية و دغيا تتصرط. لمعلومات لغدائية. كلا طرف من تيراميسو (200 ڭرام تقريباً) فيه هاد لمكوّنات لغدائية: تاريخ ديالها. هي طاليانية ت لاصل، وماكاينينش معلومات ماكدة عليها قبل عام 1983. و ف عام 1998 ڭال "فرناندو وتينا راريس" بلي راها اختراع جديد و لكتاب تايرجعوه لعام 1971. مصادر. 10 53776 391037 391032 2025-01-06T20:58:28Z Ideophagous 289 391037 wikitext text/x-wiki
كلوج-ناپوكا

كلوج-ناپوكا (بالرومانية Cluj-Napoca، ب لمجرية "Kolozsvár" و بالالمانية "Klausenburg") ولا غير كلوج (بالرومانية "Cluj") هي تاني اكبر مدينة ف رومانيا. كتعتبر عاصمة اقليم كلوج. جاية تقريباً على نفس لمسافة من بوخاريست (445 كم)، بوداپيست (461 كم) و بيلڭراد (483 كم). تاريخ. الامبراطورية الرومانية. الامبراطورية الرومانية غزات داسيا ف عام 101 و 106، ف عهد حكم ترايان. القرون الوسطانيين. تاريخ لمن كانت تابعة #تحويل مملكة هنڭاريا 1213–1526 مملكة هنڭاريا الشرقية 1526–1570 امارة ترانسيلڤانيا 1570–1804#تحويل 1804–1867#تحويل 1867–1918 #تحويل 1920–1940 #تحويل 1940–1945#تحويل 1945–1947#تحويل 1947–1965#تحويل 1965–1989#تحويل 1989–دابا لفترة لعصرية. تورة 1989 و من بعدها. ف وقت التورة الرومانية عام 1989، كانت كلوج-ناپوكا وحدة من مشاهد التمرد: تقتل 26 واحد و تجرح شي 170. مورا ما كمل الحكم الشمولي، رجع السياسي القومي جورج فونار عمدة وحكم لمدة 12 لعام. تميزت فترة ولايته بالقومية الرومانية القوية واعمال الاستفزاز العرقي ضد الاقلية الناطقة بالمجرية. الشي لي ما حبس الاستثمار الاجنبي؛ و لكن، في يونيو 2004، تصوت على جورج فونار باش يخلي المنصب ديالو، ودخلت المدينة فترة د النمو الاقتصادي السريع. من عام 2004 ل عام 2009، كان رئيس البلدية هو اميل بوك، رئيس الحزب الديمقراطي الليبرالي فنفس الوقت. و تنتخب موراها ل رئيس د الوُزَرَا، رجع ل منصب رئيس البلدية فعام 2012. الجاليات الاجنبية العربية و المسلمة. كاينين بزاف ديال المغاربة و التوانسة ف كلوج، و اغلبيتهم طلبة، اما من ناس الشرق الاوسط كتلقى بزاف السوريين و اللبنانيين و العراقيين و الايرانيين و التواركة و الفلسطينيين. كاينة فكلوج ڤيلا رجعوها مكان الرابطة الاسلامية و التقافية فرومانيا و كيصليو حتى فيها. القنصليات الاجنبية. واخا كاين بزاف د المغاربة ما كاينة حتى شي قنصلية مغربية ف كلوج.
بوخاريست

بوخاريست (بالرومانية București) هي لعاصيما د رومانيا و اكبر مدينة فيها. جات ف لجنوب الشرقي د لبلاد، و كيدوز فيها لواد د دامبوڤيطا. اول مرة تدكرات بوخاريست ف التاريخ كانت ف عام 1459، حيت كانت سوق ف الطريق ما بين لبحر لكحل و لغرب د ؤروپا. ولاّت هي لعاصيما د رومانيا ف 1862. بوخاريست تا تسمّا "باريز الصغيرا"، ولا "باريز ديال الشرق"، حيت لبني ديالها موخود من ديال باريز، و فيها حتى قوس ديال النصر بحال هاداك اللي كاين ف لعاصيما د فرانسا. فيها تاني اكبر باطيمة ادارية ف لعالم (من مورا لپينطاڭون)، و هي لقصر ديال الديكتاتور تشاوشيسكو، اللي كانت سميتو لقصر د الشعب، و فيه دابا لبرلمان د لبلاد. تيسكنو ف بوخاريست تقريبا 2. 3 د لمليون د الناس، و هو اللي خلاها تكون سادس اكبر مدينة ف ليتيحاد لؤروپي من جيهت لعدد د السكان. فيها ميطرو تدشّن ف 1979، فيه 5 د لخطوطا و 64 محطّة. فيها جوج مطارات دولية، واحد منهم (هونري كواندا) هو اكبر واحد ف لبلاد.
ياش

ياش (بالرومانية: Iaşi) هي وحدة من اكبر لمْدون د رومانيا.
لمسكوتة

لمسكوتة هي حلوى من لكوزينة لمغريبية، وعندها بزاف تاع لحلوى ليتاتشبه ليها فلكوزينة لعالمية، تتصاوب من لبيض، سكار، زيت، دڭيڭ، لڤانيليا، و تايترش لحامض ويمكن تزيد مكونات خرى بحال لكاكاو و لفريز و غيرها. تاتعتابر هاذ لحلوى عامرة بسعرات الحرارية و دهون. علم د لمسكوتات. لمسكوتات من علوم طياب داخلا فليستا د لحلويات تتعرف ليه لعيالات، و لمسكوتة قتصادية و مشهورة فلمغريب، وهي نسخة مطورة من نوع اخر تايتسمى لاطارت، و لمسكوتة تاتسقى بسيرو و لا تاترش بجوز الهند تاتحط فطبق كاين ف دار و تاتكال بمعيلقة صغيرة و كاين نوع جديد فسواق مالحة تايدار فيها لفرماج ولكاشير و داكشي ليبحالهوم.
پلاج الشراط

پلاج د واد الشراط هو واحد من شواطئ 26 فلجيهة ديال دار البيضا سطات، بعيد ب 52. 3 كم على مدينة الدار لبيضا. فمنطقة شبه حضرية، بعيدة على مركز مدينة بوزنيقة ب 6 كيلوميترات. هاد لپلاج كاين فجماعة الشراط، اقليم بنسليمان. سياحة. وهو پلاج د الرملة، و بلاصة مزيانة لتبحار فصيف. كاين فپلاج شراط تجهيزات مختلفة من باراسولات و قهاوي وخدمات، كيف ما فيه مركب سياحي مهجور. كايتعتابر هاد لبلاج بلاصة مزيانة لرياضة سورف و صيد بلقصبة، و كاينة فيه تجزئات ديال لفيلات و سكن راقي.
حبليات

لحبليات (السمية لعلمية Chordata) فيلوم من مملكة د لحيوان. لاسلاف اللولين د لحبليات بانو ف لارض ف لفترة ديال التفرڭيعة لكامبرية (فترة قصيرة نسبياً لي بانو فيها بزاف د لانواع متعددة السيلولات)، و اقدم لفوصيلات ديالهوم كيرجعو ل جوايه هادي 539 مليون عام. لحبليات كيتميّزو، سوا ف لفترة لجنينية ؤلا فاش كيكبرو، ب وجود خمسة د لاعضاء هوما لحبل الضهري (لي تطور باش يولي طرف من السنسول عند اغلب السنسوليات)، لحبل لعصبي الضهري، التيروويد ؤلا موقابيل ديالها، شقة بلعومية، و زنطيط (وخا كيكون غابر من برّا عند بعض لانواع بحال بنادم). كاينين دابا كتر من 81، 000 نوع ديال لحبليات لي كيتجمعو ف كتر من 15000 ڭنس و كتر من 2000 فاميلة.
الرومانية

الرومانية (ب ؤلا ) لوغة لاتينية شرقية، كاتّعتابر لوغة رسمية ف رومانيا و مولدوڤا، و مهضورة عند اقليات ف بلدان مجاورة ليهوم بحال بلغاريا، هنڭاريا، صربيا و ؤكرانيا، و عند مهاجرين رومانيين ف بزاف د لبلدان. عدد لهاضرين بيها كا لوغة لولة و تانية كيوصل ل جوايه 29 مليون شخص، منهوم 24 مليون تقريباً كاتّعتابر لوغة د لام ديالهوم. عند مّالين الليسانيات، هاد اللوغة كاتسمّا شي مرات الضاكو-رومانية "Daco-Romanian"، باش تّميّز على لارومانية "Aromanian"، لميڭلينو-رومانية "Megleno-Romanian"، و لاصطرو-رومانية "Istro-Romanian"، لي كاينتاميو كاملين ل لفرع الشرقي ديال اللوغات اللاتينية. ف مولدوڤا، كاتسمّا الرومانية ب "لمولدوڤية"، وخا الدستور الرسمي د لبلاد د 2013 كيڭول بلي "اللوغة الرسمية د لجمهورية هيّا الرومانية".
طيوح (ماط)

الطيوح ؤلا لڭراديان (ب ؤلا ) ديال مستقيم هوّا واحد لعاداد لي كيحدد لاتجاه "direction" و النزولية ؤلا لميلان "steepness" ديال لمستقيم. ف لعادة كيتّرمز ليه ب لحرف "m". اول تخدام د هاد الرمز ل الطيوح كان ف خدمة ديال لماطيماتيسيان لارلاندي ماثيو ؤبراين ف 1844، لي كتب لمعادلة ديال خط مستاقم هاكا formula_1. الطيوح كيتّحسب ب لحساب د النسبة ديال الفارق لعامودي على الفارق لافقي مابين اي جوج نقاطي على لمستقيم. ؤلا ب عبارة خرة، يلا خدينا لاحداتيات ديال هاد جوج نقاطي هوما "(x1، y1)" و "(x2، y2)"، كيكون عندنا: formula_2
ڤينوس (ربة)

ڤينوس (ب، نطقان كلاسيكي "وينوس") كانت ربة معبودة ف الديانة الرومانية لقديمة. كانت كاتجسّد بزاف د لمفاهيم بحال لحب، لجمال، الرغبة، السيكس، لخصوبة، لازديهار و لفوز. الرومان كانو كيعتاقدو بلي ڤينوس جدة ديالهوم، على طريق ولدها اييناس لي نجا من التدمير ديال طروادة، و كانو كيحتافلو بيها ف بزاف د لمناسبات. بزاف د لقيصاص على ڤينوس ف لاداب الروماني موخودين من شخصية افروديتي لي هيّا لموقابيل ليوناني ديال ڤينوس. ف الترات لكلاسيكي لغربي، ڤينوس من بين اكتر لارباب الرومان لي تّهضر عليهوم كا تجسيد ل لحب و الرغبة د السيكس، و ف اللوحات لمرسومة و التماتيل كاتمتّل عادةً ب صورة د مرا زوينة و عريانة. لاصل د سميتها. كلمة "venus" ب اللاتينية كاتعني "لحب، لفتن"، و جات من الطالياكية لبدائية "wenos-" ب معنى "لبغو، الرغبة".
ميلود لحبشي

ميلود لحبشي (تولد ف الدار لبيضا ف 1960) ممتيل و مخرج ورسام مغريبي، خدم بزاف ف التيليڤيزيون و لمسرح. لحبشي معروف بزاف ف لمغريب حيت هو من لابطال د لبرنامج د مداولة، اللي كيدوز ف لقناة اللولا. التمتيل ديالو. شارك لحبشي ف بزاف د التمتيليات، منها:
ببوش (ماكلة)

لببوش و تايتعرف بسمية غلالة هو صوبة تتكون من لببوش صالح للماكلة. تيتكال فلمغريب لكبير بزاف بحال دزاير و لمغريب وفغرب اوروپا.
سيڤييا

سيڤييا (ب صبليونية: Sevilla) ولا اشبيلية هي مدينة ف صبانيا. هي لعاصيمة د لمنطقة اندلوسيا، واكبر مدينة فيها. جات سيڤييا ف لجنوب لغربي د لبلاد، و تيدوز فيها "لواد لكبير". على حساب لاحصائيات د 2021، تيسكنو ف لمدينة تقريبا 685. 000 واحد، و ف النواحي ديالها جوايه مليون ونص د الناس، و هو اللي تيخليها تكون رابع اكبر مدينة ف لبلاد من جيهة لعدد د السكان. سيڤييا هي لمدينة لوحيدة ف صبانيا اللي فيها مرسى على واد. عندها خط د لميطرو فيه 22 محطة، و مطار دولي. لمدينة تنضمو فيها ماتشات د كاس لعالم 1982، لمعرض الدولي د 1992، و فيها 3 د لمواقع اللي داخلين ف اللائحة د لمواقع د الترات لعالمي د ليونيسكو.
فاطمة العيساوي

فاطمة العيساوي (مزيودة ف 1 يناير 1990) هي سياسية و نائبة مستاقلة ف مجلس النواب د لعراق على محافظة النجف الاشرف عام 2021، حاصلة على ماسطر ف العلوم السياسية تخصص لعلاقات الدولية و باحتة ف لعولوم السياسية.
زعزع

زعزع هو عصير مشهور ف لمغريب مخلط مع بزاف د لمكونات من عصير لاڤوكا، و لفريز، مخلط مع لكاراميل، و لبانان، و تفاح، و تايتزين ب فواكه موسمية ولا لوز و العسل. تحضير ديالو. تدار لمقادير ف مونينيكس مع لبن و لاڤوكا و سكار و لبيسكوي و زبيب و لكوك و لكاجو و لبندق وللوز و عين جمل. تايتقطع لبانان طراف، و تايتحط لبانان و تفاح ف كاس باش يتقدم. و تاتزاد عليه لاصوص تاع لفريز و لاصوص تاع لكراميل ف لكاس. و تاتخوا لاڤوكا و تايتزين لوجه ب لورد د لكريم شانتي و صبعان شكلاط و نواع شكلاط لمختالفا، على حساب رغبة و لبسكويت تاع شكلاط ب لاكريم و لبنان و لمكسرات و لكوك و لاصوص د لكراميل على لوجه، و تايتحط شاليموه واسع و معيلقة باش يتكال لعصير.
رجب طيب أردوݣان

رجب طيب اردوݣان (بالتركية Recep Tayyip Erdoğan) (تولد ف 26 فبراير 1954 ف اسطنبول) هو سياسي و قتصادي تركي. هو الرئيس 12 ديال تركيا (من 2014 لدابا)، و كان هو لوزير اللّول د لبلاد من 2003 ل 2014، و لعمدة ديال اسطنبول من 1994 ل 1998. اردوݣان من الناس اللي اسسو لحزب ديال لعدالة و التنمية التركي ف 2001، اللي محسوب من لاحزاب لاسلامية لمحافظة.
محاولة نقيلاب ف ألمانيا 2022

ف 7 دجنبر 2022، لبوليس لالماني شد 25 عضو ف جماعة يمينية ارهابية لي تݣال بلي كانو كيخططو ل نقيلاب ف المانيا. الجماعة، لي مسمّية راسها "ليتيحاد لوطني" () كانت جزء من مونضامة يمينية متطرفة سميتها لحركة د لمواطنين د الرايخ (). لهدف د هاد الجماعة كان ارجاع حوكومة ملكية باش تحكم المانيا كيما كان ف زمان لامبراطورية لالمانية. علاين 5000 بوليسي، منهوم 1500 من لقوات لخاصة، بقششو ف 130 موضع ف بزاف د لمناطق ف المانيا، و قدرو يشدو بزاف د لاعضاء د الجماعة، منهوم هاينريش پرينتس رويس لي كينحادر من لفاميلة لاستقراطية د رويس "Reuß" و لي سمّا راسو لامير هاينريش تلطاش، و بريݣيت مالساك ڤينكيمان لي كانت عضوة ف لبرلمان لالماني على حيزب لبديل على ود المانيا ليميني. الجماعة كانو منهوم تا ناس خدّامين ف لارمي و لبوليس. هاد لعملية تّعتابرات اكبر وحدة دازت ف تاريخ المانيا، و النائب لعام لالماني پيتر فرانك ديكلارا بلي هاد الجماعة ارهابية. لاعضاء د هاد الجماعة كيامنو ب نضريات د لمؤامرة، بحال بلي الجايحة د كورونا مؤامرة ديال "النيضام لعالمي الجديد"، ؤلا بلي لمهاجرين جزء من "مؤامرة ضد المانيا باش تضعاف و ماترجعش ل لمجد لقديم ديالها".
زلزال د تركيا و سوريا 2023

ف 6 فبراير 2023، زلزال مدمر ضرب لوسط و الجنوب د تركيا و لغرب د سوريا. لمركز ديالو كان 34 كيلوميتر غرب مدينة ݣازيانتيپ و ضرب معا 4:17 ب توقيت تركيا، و تسبب ف خسائر كبيرة ف لارواح و لمباني. هاد الزلزال، ب 7، 8 درجة، معا زلزال ارزينكان 1939 كيتّعتابرو اقوى زلازل دازو ف تركيا ف لفترة لعصرية، و بجوج بيهوم اقوى زلازل دازو ف لمنطقة من زلزال شمال لاناضول د 1668. و هوّا ل حد الساعة اميت زلزال ف التاريخ د تركيا من زلزال انطاكية د 526، و اميت واحد ف لعالم من زلزال هايتي 2010، و من بين اقوى الزلازل لي دازو ف منطقة الشام، و اميت واحد داز ف سوريا من 1822. و تسبب ف اضرار مادية تا ف بلايص بعاد بحال لبنان و نيكوزيا لعاصمة د قبرص. هاد الزلزال تبعوه كتر من 2100 هزة رتيدادية، منها زلزال اخور ب درجة 7، 5 غير ساعات موراه. ف 20 مارس 2023، وصل عدد الضحايا ديالو ل كتر من 59. 259، منهوم 50. 783 ف تركيا و كتر من 8. 476 ف سوريا. عدد لمجروحين فات 120. 000 واحد. لعواصف التلجية و لبرد صعّبو لعمليات د لانقاد. هاد الزلزال تسبب ف خسائر مادية كاتقدّر ب 84، 1 مليار دولار، شّي لي كيجعلو من اكلف (من لكلفة) لكوارت لي دازو ف التاريخ لعصري. وفيات د لاجانب. من غير لاتراك ف تركيا و السوريين ف سوريا، كاينين بزاف د الناس من جنسيات مختالفين لي ماتو ف هاد الزلازل، من بينهوم 20 مغريبي. اللعاب لغاني كريستيان اتسو، لي كان دّا جايزة احسن لعاب و جايزة احسن بيت ف كاس افريقيا 2015، مات ف هاد الزلزال ف تركيا، و تّلقات لڭسدة ديالو ف لانقاض ف 18 فبراير 2023.
خوان ڭابرييل

البيرطو اڭيليرا ڤالاديز (بالصبليونية:Alberto Aguilera Valadez٬ تولد ف 7 يناير 1950 ف پاراكوارو ف لمكسيك – مات ف 28 غشت 2016 ف سانطا مونيكا ف لميريكان) لمشهور ب سميت خوان ڭابرييل (بالصبليونية:Juan Gabriel) كان موغني٬ مومتيل و كتاتبي د لاغاني ميكسيكي. ڭابرييل كان من لمغنيين لمشهورين ڭاع ديال لمكسيك٬ شارك بزاف د لمرات ف افلام ديال هوليود٬ و كان تيتسما ب الڤيس ديال لمكسيك.
أوسكار كاساس

اوسكار كاساس سييرا () هو مومتيل و عارض من سپانيا. هو ولد رامون كاساس وهايدي سييرا ورابع من خمسة خوت كاساس، والممثل هو لكبير ف خوتو.
لقتيلة د ياسمين الشقايفي

ف 24 يناير 2022، تعرّضات مرا مغريبية سميتها ياسمين الشقايفي (مزيودة ف 1978) ل الطعن ب سلاح بيض تال لموت ف لندن، لمملكة لمتحدة. لمجرم لي قتلها، ليون ماكاسكر، و لي كان راجلها السابق، تعرّض ل كسيدة و تّقتل تا هوّا موراها بشوية، من عند واحد الشوفور كان دايز. ياسمين كانت خدّامة ف لمقابلة د لاطفال، عندها جوج ولاد مراهقين، و كانت ساكنة ف مايدا ڤييل، ف لغرب د لندن. معا 9 د الصباح، تقتلات ف طريق تشيپنهام ف لحي فين ساكنة، و لقتّال ديالها ليون ماكاسكر، مولا 41 عام، ضرباتو طونوبيل موراها بشوية، كان صايݣها راجل مولا 26 عام. واحد لمونضة ديال التوقيف كانت صدرات ف حق ماكاسكر ف 4 يناير 2022، حيت ماكانش حضر ل لمحاكمة ديالو، ب تهمة ممارسة لعنف ضد مراتو السابقة، و التهديد ب لقتل. الشوفور لي قتل ماكاسكر كان حاول باش يحبس لجريمة ملي شافها كاتحصل قدّامو، و ف اللول كان تّحبس ب تهمة لقتل، ولاكين من بعد تّطلق سراحو و تحيّدات التهمة ضدو.
قفطان

لقفطان (من لفارسية خفتان) سمية ديال شكال د اللباس متشابهين لي كانلقاو ف شمال افريقيا و الشرق لاوسط. التاريخ و لعادات د اللباس لمرتابطة بيها تقدر تبدّل من بلاد ل بلاد. بزاف د لمصادر كيݣولو بلي لقفطان اصلو من بلاد الرافدين (لعراق دابا). ف لمغريب. لقفطان لمغريبي عندو خصوصية على النواع لخرين د لقفاطن و شعبيتو كبيرة ف بزاف د لبلدان، بحال ف دزاير و دول الخليج بحال الامارات. لقفطان بان ف لمغريب ف لقرن 13 ف لعهد لمريني، و كانو كيلبسوه لملوك. كاينين ربعة د الستيلات لاساسيين د لقفطان ف لمغريب هوما الشمالي، لفاسي، لمكناسي و الرباطي. لقفطان دابا كيلبسوه لعيالات بوحدهوم، و ف لعادة كيكون پياسة وحدة. لقفطان من جوج پياسات كيتسمّا تكشيطة. ف دزاير. لقفطان نتاشر ف الدزاير بعدما دخلات لعندهم الدولة العثمانية حيت كان لباس ريجالي ومع الوقت بدا كيتطور حتا لبساتو المراة تاهيا.
العبودية ف المغرب

العبودية ولا الرق تواجدو ف المغرب مند العصور القديمة. المغرب كان مركز ديال طريق تجارة العبيد لي دايزة من الصحرا ديال افارقة كوحل تستعبد من افريقيا جنوب الصحرا، و كان المغرب حتى هو مركز تجارة العبيد المغربية لاورپيين (المراجع الغربية كيسميوها تجارة العبيد البربرية) المخطوفين من قراصنة الجهاد البحري (المراجع الغربية كيسميوهم قرصنة البربر). تلغات العبودية ف المغرب ف القرن 20. تجارة العبيد. تجارة العبيد الافارقة. ما بين القرن 7 حتى اوائل القرن 20، المغرب كان مركز طريق تجارة العبيد ديال افارقة كوحل لي دايزة من الصحرا، من تونبوكتو لسوق العبيد ف مراكش، من تما كانو ينقلوهم لباقي المغرب و العالم المتوسطي كامل. كتر من 28 مليون جنوب افريقي تستعبد ف شمال افريقيا طويلة فترة تجارة العبيد لي دايزة على الصحرا. تجارة عبيد الجهاد البحري. ما بين القرن 16 حتى اوائل القرن 19، كان المغرب مركز تجارة العبيد المغربية لاورپيين المخطوفين من قراصنة الجهاد البحري ف لموحيط لاطلاسي و البحر البيض المتوسط. على حساب روبرت داڤيس، ما بين 1 و 1. 25 مليون اورپي تختاطفو من قراصنة الجهاد البحري و تباعو عبيد ما بين القرن 16 و 19. وظيفتهم. عبيد الحريم. العبدات النسا كانو غالبا يكونو اما خدامات ف البيوت، ولا عشيقات ( عبدات للجنس). العبيد الرجال. العبيدالرجال كانو يخدمو عمال، مخصيين، ولا جنود. اشهرهم عبيد البخاري، هما حرس تسماو هكدا حيتاش قراو و حلفو للسلطان سماعيل بن شريف (حكم 1672-1727) على كتاب الامام محمد البخاري، لدرجة عطاهم نسخة من الكتاب. حرس عبيد البخاري تحيد ف 1912. العمال العبيد كانو تستخدمو ف بناية قصبة مولاي اسماعيل. الالغاء. الغاء تجارة عبيد الجهاد البحري. تجارة العبيد الاورپيين كملات مورا الحروب المريكانية ف ساحل البحر المتوسط ف القرن 19. الغاء تجارة العبيد الافارقة و العبودية. تجارة العبيد لي دايزة من الصحرا ديال الافارقة كملات على يد سلطات الاحتلال الفرنسية عام 1923، و لكن بقات العبودية ف حد ذاتها لفترة طويلة ف القرن العشرين. منين خدا المغرب ستقلالو عام 1956، العبودية بقات متخصصة غير ف حريم القصر الملكي. الحريم الملكي التقليدي بقى ف فترة حكم الملك لحسن التاني (1961-1999): الحريم الملكي كان فيه ربعين عشيقة (لي على حساب الشرع الاسلامي كانو عبدات بحكم التعريف) و زايد ربعين عشيقات لي الملك ورتهم على باه؛ زايدين على العشيقات لي كانو يخدمو بحال خدمات ف الحريم الملكي، كانو عبيد رجال خدامين خدايم خرة بحال شوافر ف القصر الملكي. عبيد القصر الملكي جاو من جدودهم لي تستعبدو و تورتو ف القصر الملكي. الحريم الملكي تحيد منين وصل محمد السادس للعرش عام 1999.
جامعة بابيش بولياي

جامعة بابش بولياي (ب، ، معروفة باختصار ؤ بي بي UBB) هي جامعة بحثية عامة جاية ف كلوج ناپوكا، رومانيا. كاتحتل المركز اللْوْل ف تصنيف الجامعات، لي بداتو وزارة التعليم والبحث الرومانية ف عام 2016.
جامعة يوليو هاتسيݣانو للطب و الصيدلة

جامعة يوليو هاتسيݣانو للطب و الصيدلة (بالرومانية "Universitatea de "Medicină și Farmacie "Iuliu Hațieganu، ولا UMF Cluj") جاية ف كلوج ناپوكا، رومانيا، و هي اقدم مؤسسة للتعليم الطبي ف الاردل (ترانسيلڤانيا)، تكميلة ديال كلية الطب لي تاسسات عام 1919، كجزء من جامعة داسيا الفوقانية. الجامعة فيها كتر من 6000 طالب محلي و دولي، و 2400 طبيب مقيم، بالاضافة لكتر من 1100 معلم وباحث. سماوها على شرف العالم يوليو هاتسݣانو Iuliu Hațieganu. تصنفات الجامعة على انها "جامعة بحثية وتعليمية متقدمة" من قبل وزارة التربية والتعليم. المنشورات. مجلة "كلوج الطبية Clujul Medical" (سيت الرسمي) كتنشر ربعة د الاعداد كل عام. لمزاود. الموقع الرسمي ديال الجامعة بالرومانية، النݣليزية و الفرنسوية
آ سي ميلون

ا سي ميلون ولاّ ا سي ميلانو ولاّ لجمعية د كورة د ميلانو (بالطاليانية: Associazione Calcio Milan)، هيّا فرقة طاليانية د لكورة كاتلعب ف لبوطولة اللولة د الطاليان (سيري ا). هاد لفرقة تاسسات عام 1899. التيران لي كاتلعب فيه سميتو سان سيرو، و جا ف لمدينة د ميلانو. التيران كيرفد 80. 018 واحد. لجوائز. ربحات ا سي ميلون بزاف د لجوائر و لبطولات ف لمسيرة ديالها، منها:
توردا

توردا (ب؛ ؛؛ ) هي مدينة جاية ف اقليم كلوج، ترانسيلڤانيا، رومانيا. علاقات دولية. لمدون التويمية. توردا متوامة مع: